ອີຕາລີຮັບຮອງເອົາ ການຕັດງົບປະມານລົງ ຢ່າງຫລວງຫລາຍ.
ລັດຖະບານອີຕາລີຮັບຮອງເອົາ ການຕັດ ງົບປະມານລົງ ຢ່າງຫລວງຫລາຍ ຕາມຄໍາ ຮຽກຮ້ອງຂອງທະນາຄານແຫ່ງຊາດຢູໂຣບ.
ລັດຖະບານອີຕາລີໄດ້ຮັບຮອງເອົາການຕັດງົບປະມານລົງຢ່າງຫລວງຫລາຍທີ່ຮຽກຮ້ອງໂດຍທະນາຄານແຫ່ງຊາດຂອງສະຫະພາບຢູໂຣບ ເຖິງແມ່ນມີການຄັດຄ້ານຈາກພາກພື້ນຕໍ່ການເຄື່ອນໄຫວທີ່ວ່ານີ້ກໍຕາມ ບັນດາເຈົ້າໜ້າທີ່ອີຕາລີກ່າວໃນວັນສຸກວານນີ້ວ່າ ການເອົາມາດຕະການປະຢັດມັດທະຍັດນີ້ ແມ່ນຮວມທັງການຕັດຄ່າໃຊ້ຈ່າຍລົງ 28 ຕື້ໂດລາໃນປີໜ້າແລະ 35 ຕື້ໂດລາໃນປີ 2013 ບັນດາຜູ້ນໍາໃນພາກພື້ນກ່າວວ່າ ແຜນການດັ່ງກ່າວຈະສ້າງຄວາມເຈັບປວດໃຫ້ແກ່ພວກຄົນ ທຸກຍາກ ໂຄງການດັ່ງກ່າວມີວັດຖຸປະສົງ ເພື່ອເຮັດໃຫ້ງົບປະມານຂອງອີຕາລີມີຄວາມດຸນດ່ຽງພາຍ ໃນປີ 2013 ຕາມທີ່ະນາຄານແຫ່ງຊາດຂອງສະຫະພາບຢູໂຣບຕ້ອງການ ເພື່ອສະໜັບສະ ໜຸນພັນທະບັດຂອງອີຕາລີນັ້ນ ອັດຕາດອກເບ້ຍພັນທະບັດເຫລົ່ານີ້ໄດ້ຖີບໂຕສູງຂຶ້ນ ໃນສັບປະດາແລ້ວນີ້ ໃນຂະນະດຽວກັນດັດຊະນີຫຸ້ນໃນຕະຫຼາດຢູໂຣບໄດ້ຖີບໂຕສູງຂຶ້ນໃນວັນສຸກວານນີ້ ເປັນມື້ ທີສອງລຽນຕິດ ຊຶ່ງລາຄາຫຸ້ນໃນຕະຫຼາດທີ່ສໍາຄັນໃນອັງກິດ ຝຣັ່ງ ແລະເຢຍຣະມັນ ສູງຂຶ້ນ ຫລາຍກວ່າ 3 ເປີເຊັນ ລາຄາຕະຫຼາດຫຸ້ນໃນສະຫະລັດກໍສູງຂຶ້ນໃນວັນສຸກວານນີ້ ຫລັງຈາກປະສົບກັບລາຄາບໍ່ທຸ່ນ ທ່ຽງໃນສັບປະດາຜ່ານມາໃນຕະຫຼາດໂລກນັ້ນ ສ່ວນດັດຊະນິຫຸ້ນໃນຕະຫຼາດເອເຊຍແມ່ນ ມີທັງຂຶ້ນແລະລົງ ເວລາຕະຫຼາດອັດ